NaiveNeuron/SloPal huggingface dataset:
Mezenská, Helena, poslankyňa NR SR (2014-06-25):
Chcem vás poprosiť, pán predseda, aby ste pri hlasovaní o zákone o podmienkach prevodu majetku štátu dali hlasovať o procedurálnom návrhu nepokračovať ďalej v rokovaní o tomto zákone. Ja som s touto požiadavkou vystúpila aj v rozprave, keď sa prerokovával tento bod, avšak spravodajca pán Kondrót ma upozornil na nesprávne terminologické označenie tejto procedúry aj napriek tomu, že v bežnej parlamentnej praxi sa používa. Ja som vyjadrila svoj návrh na stiahnutie bodu rokovania. Takže poprosím vás o to, aby ste akceptovali túto moju pripomienku, aby sa dalo hlasovať o tom, že sa o tomto zákone bude rokovať... (Prerušenie vystúpenia predsedajúcim.)
Žiga, Peter, podpredseda NR SR (2024-05-03):
Ďakujem pekne. Otváram všeobecnú rozpravu. Do rozpravy som dostal dve prihlášky, pani poslankyňa Turčanová a pani poslankyňa Plaváková, ale podľa príslušného § 27 sa navrhovateľka prihlásila do rozpravy, takže jej udeľujem slovo. Nech sa páči.
P. Hrušovský, predseda NR SR: (2004-03-02):
Nech sa páči, pán poslanec Abelovský. M. Abelovský, poslanec: Ďakujem.
A. Belousovová, podpredsedníčka NR SR: (2010-02-03):
Pani poslankyňa, zaujmite miesto pre navrhovateľa. (Ruch v sále.)
Viskupič, Marián, poslanec NR SR (2020-04-03):
Vážené kolegyne, kolegovia, prosím členov finančného výboru dostaviť sa do našej miestnosti rokovacej č. 31, zasadnutie výboru sa uskutoční – no dajme – 10.15 hod.
Pellegrini, Peter, predseda NR SR (2015-11-11):
Ďakujem pekne. Na vaše vystúpenie je jedna faktická poznámka. Končím možnosť prihlásiť sa s faktickými poznámkami. Pán poslanec Martvoň, nech sa páči.
P. Hrušovský, podpredseda NR SR: (2002-06-19):
Pán poslanec Topoli, nech sa páči. M. Topoli, poslanec: Najskôr budeme hlasovať o bodoch spoločnej správy 1 až 4, 6 až 27, 29 až 59 a 61 spoločne s návrhom gestorského výboru tieto body schváliť. Dajte, prosím, hlasovať.
Zmajkovičová, Renáta, podpredsedníčka NR SR (2012-06-26):
Ďakujem. Prerušujem rokovanie o tomto bode programu.	Pristúpime k rokovaniu o ďalšom bode, ktorým je podľa schváleného programu informácia o predložení výročných správ politických strán a politických hnutí za rok 2011 . Materiál je uverejnený ako tlač 49. Prosím predsedu výboru pre financie a rozpočet, poslanca Daniela Duchoňa, aby informáciu výboru uviedol. Nech sa páči, pán navrhovateľ.
Kleinert, Dana, poslankyňa NR SR (2024-09-13):
Áno, ďakujem, ja som v podstate chcela niečo podobné povedať ako pán Mikloško a on to povedal tak nejako krajšie. Povedala si teda, že chceš, aby si teda odišla po tomto volebnom období s niečím pozitívnym. To podpisujem, ako ťa poznám. Rovnako tak by som to chcela aj ja, lenže presne ten problém sa tu pomenováva už naozaj často a ten problém je pán Machala. On je akože úradník, ktorý porušuje zákon už len tým, že sa správa výsostne politicky a zároveň nerobí to, čo má. Čiže sa nestará poriadne o chod ministerstva, aby to tam normálne fungovalo a aby odborníci a odborníčky mali dobré podmienky na prácu, ktorej ani on, ako je vidieť, ale, a už vôbec nie pani ministerka, vôbec nerozumie. A je tam čudný zápas v rámci SNS, alebo v rámci týchto ľudí, ktorí by nám mohol byť v podstate jedno. Bohužiaľ, nemôže, pretože to má totálny vplyv na deštrukciu kultúrneho prostredia, prostredia umenia, prostredia kreatívneho priemyslu a, ako som už spomenula, naprieč celým Slovenskom. A ja sa im fakt čudujem, že jeden človek, konšpirátor typu Machala, človek, ktorý to robí na ministerstve a to robí v politike, čo robí, že si toto aj strana SNS, že si to nechajú. A že si to nechá koalícia, alebo že si to nechá HLAS, kde sú naozaj ľudia, kde im veríme, že im záleží na kultúre. Aj sú to ľudia z nášho výboru pre kultúru. Že toto si nechajú, ja sa teda akože naozaj čudujem. Čiže držme si palce, snáď sa niečo podarí pozitívne urobiť, ale asi je naozaj problém na začiatku pán Machala. Ďakujem.
Kuffa, Štefan, poslanec NR SR (2014-09-09):
Ďakujem, pán predseda. Dúfam, že ste si oddýchli cez prázdniny. Ale my opozícia tiež sme si dobre oddýchli a chceli by sme rokovať. Tak ja by som poprosil, aby sme hlasovali o procedurálnom návrhu mojom, ktorý chcem dať, aby sme všetky tie body, ktoré sme v hlasovaní vyradili z tejto schôdze, aby sme ich zaradili späť, a tak by sme ukázali, že ste džentlmenom, ctíte si ústavu, a aby sme nemuseli hlasovať o tom, či sa hanbíte alebo sa nehanbíte. Ďakujem.
V. Veteška, podpredseda NR SR: (2003-11-11):
Končím rozpravu k tomuto bodu programu. Chce sa vyjadriť k rozprave pán minister? Nech sa páči, máte slovo.
Paška, Pavol, predseda NR SR (2012-10-25):
Hlasujeme. (Hlasovanie.) 145 prítomných, 62 za, 83 proti. Tento návrh sme neschválili.
Glváč, Martin, podpredseda NR SR (2019-04-02):
S reakciou poslanec Heger.
Borec, Tomáš, minister spravodlivosti SR (2015-11-12):
Ďakujem pekne, pani predsedajúca. Vážené pani poslankyne, poslanci, z poverenia vlády predkladám na rokovanie Národnej rady návrh zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám v znení neskorších predpisov. Návrhom zákona sa do právneho poriadku Slovenskej republiky preberá smernica Európskeho parlamentu a Rady č. 2013/37/EÚ, ktorou sa mení smernica 2003/98/ES o opakovanom použití informácií verejného sektora. Transpozícia pôvodného znenia smernice 2003/98/ES o opakovanom použití informácií verejného sektora bola vykonaná zákonom č. 341/2012 Z. z. Stručne: Najzásadnejšími zmenami, ktoré novela smernice zavádza, sú: rozšírenie pôsobnosti na múzeá, knižnice, archívy a akademické knižnice, ďalej preformulovanie tzv. všeobecnej zásady na povinnosť povinnej osoby sprístupniť informácie na účel opakovaného použitia po vylúčení tých, pri ktorých to ustanovuje zákon, ďalej zavedenie zásady marginálnych nákladov a stanovenie podmienok výnimiek a napokon osobitné ustanovenia vo vzťahu k výhradným dohodám, predmetom ktorých je digitalizácia kultúrneho dedičstva. Čo sa týka stanoviska k spoločnej správe: Stotožňujem sa so všetkými závermi vyplývajúcimi zo spoločnej správy výborov Národnej rady. Súčasne sa stotožňujem so spoločným hlasovaním o všetkých uvedených pozmeňujúcich a doplňujúcich návrhoch, spoločne body 1 až 5 s odporúčaním ich schváliť. Ďakujem veľmi pekne, pani predsedajúca, skončil som.
Paška, Pavol, predseda NR SR (2012-11-07):
Hlasujeme. (Hlasovanie.) 129 prítomných, 51 bolo za, 78 sa zdržalo. Návrh sme neschválili a nebudeme pokračovať v rokovaní o tomto návrhu. Odhlasovali sme prerokované body. Dámy a páni, po krátkej prestávke budeme... Pán predseda výboru Hudacký.
Číž, Miroslav, podpredseda NR SR (2014-12-04):
Ďakujem, pán navrhovateľ. Pán spravodajca, máte slovo.
Fecko, Martin, poslanec NR SR (2015-03-20):
Ďakujem pekne. Pán kolega, reagujem na pána Radošovského, na ostatných budem v záverečnom slove. Áno, ja mám to isté myslenie, ako ty, pán kolega, že štát sa správa macošsky ku vlastníkom pozemkov, na ktorých sú vyhlásené či už chránené územia alebo iné prvky ochrany nášho, teda ochrany prírody. To ale nerieši náš zákon. Keď dáte pozmeňujúci návrh, ktorý keby išlo do druhého čítania, že by sme to aj nejako zaviazali, nech sa páči, my sme tu riešili tých, ktorí idú do toho terénu a mali by v prvom rade sa dozerať na to, aby tam tie vylomeniny robené neboli. Samozrejme, keď si prečítame, akým spôsobom chcú riešiť chránené územia, ako kompenzovať, vláda, súčasná, sú tam rôzne zámenné zmluvy, kúpne zmluvy, prenájmy a ďalšie veci, ktoré sú tam, ktoré boli deklarované, že budú sa riešiť. Ako si správne povedal, nerieši sa to, je to, myslím, že na dlhšiu debatu, možnože na širší nejaký záber zákona, momentálne gro nášho zákona bolo, aby sme stráž prírody znovu etablovali do prírody, aby tam bol človek, ktorý bude aj túto prírodu strážiť. Nič viacej, nič menej. Ďalšie veci, ktoré tam boli spomenuté, spomeniem v záverečnom slove, myslím si, že dajú sa tam zmeniť. Pokiaľ bude to v záverečnom čítaní, nech sa páči, v druhom čítaní dajú sa tam pozmeňujúce návrhy. Ten manažment chýba v tých územiach, to je pravda. Pýtam sa, ako si plnia svoju úlohu voči nariadeniam Európskej únie naši kompetentní na ministerstvách? To už je asi o inom, ale momentálne, pokiaľ tam ten manažment nie je, tak ani nevieme, akým spôsobom manažovať to územie. Aj v tom V. stupni ochrany prírody. Keď tam bude, že bude treba pásť ovce, nech sa páči, nech to tam je, ale ten manažment sme nemali vypracovaný, a to je veľký problém, ako spomínal aj kolega Radošovský. Tak v takomto duchu. Ešte v záverečnom slove sa vyjadrím k ďalším veciam. Ďakujem pekne.
Bugár, Béla, podpredseda NR SR (2018-05-11):
Pán poslanec Šuca.
Kyselica, Lukáš, poslanec NR SR (2022-03-16):
Tak len v krátkosti tiež sa vyjadrím. Tá konštrukčná rýchlosť je uvedená v technickom preukaze. V prvom rade to sa dá zistiť, keď už zistí porušenie predpisov nejaký policajt a rieši to na mieste. Keď to rieši formou objektívnej zodpovednosti, tiež si musí to vozidlo prelustrovať. Ale áno, no tá konštrukčná rýchlosť je taká, aká je. Či konštrukčná hmotnosť. Pokiaľ viem, tak každý chodník, ktorý je nadimenzovaný obcou, ktorá to stavia, tak každý chodník je nadimenzovaný do 2 800. Aj z toho dôvodu bol tento pozmeňovák zrejme riešený takýmto spôsobom. Čo sa týka tej legis rady a to, čo sme hovorili, tak upresním, že blokové konanie je také, že na mieste ten vodič súhlasí s pokutou a aj ju zaplatí. Vlastne proti blokovej pokute sa nedá odvolať bez toho, aby som tu dával návod, tak ako si ty spomínal. Tu ide o to, že ak niekto nesúhlasí s pokutou, tak začne nejaké správne konanie a v správnom konaní, pokiaľ by sa viedlo konanie, doručovanie lehoty, odvolania a tak ďalej a tak ďalej. A v tomto období by nastala účinnosť tohto zákona, tak všetky sa musia tieto správne konania podľa zákona zastaviť a z toho dôvodu boli aj tie obce nejak žiadané, aby tie mestské polície nepokutovali. Pokiaľ mali tú vedomosť, že takýto návrh zákona sa pripravuje. Ďakujem.
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 60 poslancov, proti 6 poslanci, zdržalo sa 69 poslancov. Konštatujem, že tento návrh sme neschválili.
B. Bugár, podpredseda NR SR: (2006-04-21):
M. Vajda, poslanec: Ďakujem. Pán minister, ja sa len stručne chcem spýtať: S akým podielom HDP pre zdravotníctvo počítate v roku 2007 v porovnaní s rokom 2006? (Hlasy v sále.)
M. Damborská, poslankyňa: (2007-05-18):
Konštatujem, že sme odhlasovali všetky návrhy zo spoločnej správy.  Mám splnomocnenie dať hlasovať o postúpení návrhu zákona do tretieho čítania ihneď. Vážený pán predseda, prosím, dajte hlasovať o tomto návrhu.
Hlina, Alojz, poslanec NR SR (2015-09-30):
Ďakujem veľmi pekne. Pán kolega, vy neviete, že SMER to už dávno všetko vyriešil. Proste dlhy, sa platí zo štátneho, Širokého. Oni už na všetko majú recept. A téma ich mimoriadne zaujíma. Naozaj, že ako ochrániť subdodávateľov je pre SMER bytostnou témou, naozaj, lebo to sú socialisti. Ja len poviem, na príklade to poviem. Dneska SMER zrušil hlasovanie. Nevieme dôvod, asi majú nejakú žúrku. Možno má niekto 50, 40, ja neviem, alebo 100 rokov alebo koľko. Poslancov SMER-u je 83, v prezenčke je podpísaných 50, rokovania sa zúčastňuje 10. Ja to poviem len pre zápis ľuďom, aby vedeli. Ja tipujem, že v budove je možno 20 poslancov SMER-u. Otázka stojí, pán predseda, včera ste predkladali novelu rokovacieho poriadku, kde ste v etickom kódexe uviedli v bode 6, alebo v ktorom, že je nevyhnuté sa zúčastňovať rokovania a byť riadne ospravedlnený v prípade, že sa nezúčastní. Idete príkladom? Idete príkladom? Verím, že idete príkladom. Kde máte 60 až 70 poslancov? Ja vám hovorím, že 60 až 70 poslancov SMER-u sa fláka. Sa fláka, nie sú v budove parlamentu, nie sú ospravedlnení, nie sú nikde. Posedávajú, vysedávajú. Nad čím debatujú? Že kde budú chodiť variť guláše a komu budú variť guláše? My hovoríme o zákone na ochranu subdodávateľov. Pozrite sa, koho to zaujíma! Len pre ľudí, len pre zápis opakujem. Pre vás, ktorí ste včera predkladali novelu rokovacieho poriadku, máte 83 poslancov, 50 sa podpísalo do prezenčky a rokovania sa zúčastňuje 10. Prosím vás, beriete 3-tisíc euro mesačne. Alebo koľko to vlastne berieme? Za tie peniaze by som sa od hanby aspoň sem-tam tu posadil, keď je predpoklad, že proste to aj ľudí bude zaujímať. Prečo ste zrušili dnešné hlasovanie?
P. Paška, predseda NR SR: (2007-09-04):
Nech sa páči, pán podpredseda Hort.
P. Paška, predseda NR SR: (2008-06-18):
(Hlasovanie.) 129 prítomných, 56 za, 15 proti, 57 sa zdržalo, 1 nehlasoval. Tento návrh sme neschválili.
Urban, Miroslav, poslanec NR SR (2022-02-02):
Ďakujem za slovo. Ja by som len pripomenul, áno, za všetkým sú len peniaze, ale chcel by som apelovať na vládnych poslancov, že či si uvedomujú, že momentálne beží najväčší megatender Hegerovej vlády na nákup transportérov za 1,7 mld. eur. A vy ste jediní, naozaj, vládni poslanci, ste jediní, čo dokážete ovplyvniť pohyb týchto peňazí, takže áno, peniaze chýbajú v zdravotníctve, v školstve, všade, ale na niektoré veci, ktoré pokladáme za zbytočné, sa peniaze nájdu v obrovských, v obrovských množstvách. Ďakujem.
Laurenčík, Milan, podpredseda NR SR (2021-09-21):
Na faktickú poznámku bude reagovať pán poslanec Šudík, nech sa páči.
Grendel, Gábor, podpredseda NR SR (2020-12-10):
Vážené panie poslankyne, vážení páni poslanci, skôr ako dám v rozprave priestor pánovi poslancovi Šutajovi Eštokovi, by som vám chcel oznámiť, aký bude ďalší postup s hlasovaním. Čaká nás hlasovanie o prerokovanom bode, tlač 292, zjednodušene – o tehotenskom príspevku. Chcem sa opýtať, či je všeobecný súhlas, aby sa o tomto bode hlasovalo po hodine otázok, to znamená o 15.00 hodine. (Súhlasná reakcia pléna.) Áno, ďakujem pekne. Takže o tlači 292 budeme hlasovať po hodine otázok. Teraz budeme pokračovať v rozprave vystúpením pána Šutaja Eštoka do dvanástej, vtedy sa schôdza preruší, o štrnástej budeme pokračovať hodinou otázok, o pätnástej budeme hlasovať o tlači 292. Ak dovtedy neskončí rozprava, pretože ešte bude priestor na ústne prihlásenie sa, tak budeme po tom hlasovaní ešte pokračovať rozpravou k tomuto bodu. Ak nie, tak vám potom ďalší postup ešte oznámime. Ďakujem pekne. Takže teraz, nech sa páči, pán poslanec, máte slovo.
Blcháč, Ján, poslanec NR SR (2021-10-21):
Ďakujem pekne, pán predseda. Pán kolega Vilko Zahorčák, správne si poznamenal, že pre mesto Banská Štiavnica je existencia Slovenského vodohospodárskeho podniku, teda jeho generálneho riaditeľstva priamo v meste v zrekonštruovaných historických budovách veľmi významný faktor rozvoja a života mesta, tak ako napríklad Ústavný súd v Košiciach. Jeho presťahovanie do Banskej Bystrice by tento fenomén zlikvidoval. Možno si spomínate, že pred časom odolala Banská Štiavnica snahe presťahovať Slovenský vodohospodársky podnik, generálne riaditeľstvo do Banskej Bystrice, lebo Slovenský vodohospodársky podnik nie je len Banská Štiavnica, Slovenský vodohospodársky podnik sú aj štyri odštepné závody – Piešťany, Bratislava, Banská Bystrica a Košice. To sú tie povodia, a preto keď hovoríme o Slovenskom vodohospodárskom podniku, mali by sme mať na zreteli aj toto. Čiže je to také záhadné, že prečo nie do Bystrice, keď už, a prečo do Bratislavy a potom kam do Bratislavy? Zatiaľ tú informáciu zrejme nemáme. Chcel by som povedať taký príklad, že takéto rozmiestnenie štátnych inštitúcií po území krajiny je bežné vo svete. Poviem len dva príklady z Nemecka, kde som chvíľu pôsobil. Viete, že hlavné mesto sa presťahovalo naspäť do Berlína, ale finančné centrum, centrum národnej banky nemeckej nie je Berlín, je Frankfurt. A Arbeitsamt, to je ústredie práce, je úplne na kraji, keď idete do Nemecka cez Rakúsko, má sídlo v Deggendorfe, to je pri Passau. Čiže to sú také príklady dobrej štátnej praxe, ktoré by sme si mali možno aj zachovať. Ďakujem.
Grendel, Gábor, podpredseda NR SR (2020-04-22):
Vás čas vypršal, pán podpredseda. V zmysle rokovacieho poriadku požiadal o možnosť vystúpenia pán podpredseda Pellegrini, ktorému udeľujem slovo. Nech sa páči.
P. Paška, predseda NR SR: (2007-06-22):
Nech sa páči, pán poslanec Berényi, máte slovo.
Kuffa, Štefan, poslanec NR SR (2021-06-23):
Ďakujem za slovo. Pani Cigániková, začnem od toho záveru. Vy to takto drzo a bezočivo nazvete tento návrh zákona na ochranu nenarodených detí, že každého polroka máme tuná tieto sprostosti. Pani Cigániková, to je na vás otázka. Ochrana nenarodených detí pre vás ako poslankyňu Národnej rady je sprostosťou? Druhá otázka, pani Cigániková, na vás, vy ste boli čím do ôsmeho týždňa od počatia? Vy ste neboli človekom? A čím ste boli? A teraz ste čím? Ako sa správate? No, ten cynizmus je veľmi vzdialený vašej ženskosti a ľudskosti. Tak čím ste boli? Skúste mi na to odpovedať, že čím ste boli? Viete, vy tuná kolegov napádate, že aké hovoria tu bludy a čo všetko je popísané v dôvodovej správe. Ale vy sa nehanbíte jedným dychom tuná tieto bludy takto hlásať a ešte sa ich zasadzovať. Viete čo, pani Cigániková, vy sa nehanbíte to, že vy ste predsedníčkou zdravotníckeho výboru? Nemáte ani kúska hanby v sebe? My na najbližšej schôdze, ako to len bude možné, dáme návrh na vaše odvolanie, lebo vy neviete, kedy začína ľudský život. A keď si pozriete literatúru akejkoľvek embryológie na Slovensku, ale aj vo svete lekári, čo sa učia, život človeka začína počatím, pani Cigániková. Darmo tu vy budete rozprávať o zygote, o fétuse a o plode a prosím vás pekne, takto dehonestujúco hovoriť o nenarodených deťoch. Vy ste mali, pani Cigániková, šťastie, že vaša matka vás prijala, že ste sa mohli narodiť. Môžte poďakovať tej vašej mame, ale aj otcovi, rodičom. Áno, je to pravda, lebo je to veľakrát aj otec, ale nielen otec je alebo budúci otec za tými potratmi, ale aj široká rodina, známi, ale aj tlak spoločnosti, ktorý sa vytvára... (Prerušenie vystúpenia časomerom.)
Šimečka, Michal, podpredseda NR SR (2023-12-13):
Ďakujem veľmi pekne. Ďakujem všetkým, ktorí reagovali s faktickými poznámkami. Nepôjdem teraz po jednotlivých rečníkov s reakciou, lebo mnohých tém ste sa dotkli. Iba by som možno rád zopakoval, že keď som hovoril o tom, aké chaotické, nestabilné, nepredvídateľné je vládnutie tej vlády, ktorá mala priniesť stabilitu a skúsenosť, tak to som hovoril iba o pár príkladoch, ktoré sa týkali toho konsolidačného balíčka a toho, ako vznikal rozpočet. Úplne iná kapitola, pochopiteľne, je parlament, a to je to, čo zmienil predseda poslaneckého klubu pán Dubéci. A najlepšou ilustráciou toho chaosu, v akom sme sa ocitli, je, že je 23.53 h, za chvíľku končíme a nikto v tejto chvíli nevie, ako bude pokračovať táto schôdza, nikto nevie, kedy a ako sa bude rokovať o rozpočte, či sa bude rokovať cez sviatky či v noci či cez víkendy. Toto je asi najlepšia ilustrácia toho, akú novú kultúru stability táto vládna moc priniesla do vlády aj do parlamentu. Ďakujem pekne. (Potlesk. )
A. Belousovová, podpredsedníčka NR SR: (2008-03-28):
A pán poslanec Fronc má slovo.
Mesterová, Zuzana, poslankyňa NR SR (2024-05-10):
Myslím, že pani Jaurovú... (Prerušenie vystúpenia predsedajúcim.)
B. Bugár, podpredseda NR SR: (2002-11-06):
Pán poslanec, nech sa páči, máte slovo.
B. Bugár, podpredseda NR SR: (2001-10-04):
M. Kolláriková, poslankyňa: Veľmi krátko. Pán premiér, opäť ste mi neodpovedali na moju otázku, pretože vy ste hovorili bokom o všetkom možnom, ale nie k tomuto problému, ktorý ja vidím, že problémom je. Ináč ma zarazilo vaše vyjadrenie voči pani poslankyni, belgickej, Európskeho parlamentu, kde ste hovorili, že nemá zmysel voči takýmto nenáležitým vyjadreniam nenáležitých osôb reagovať. Ja si myslím, že poslankyňa, belgická poslankyňa, poslankyňa Európskeho parlamentu určite nie je obyčajný bežný hlas, ale je to hlas, ktorý môže zavážiť, lebo sa vyjadruje v rámci celého Európskeho parlamentu a odozva ide do všetkých krajín. Ale ja vidím, pán premiér, že vy teda nejako nechcete reagovať na to, čo ste mali ako otázku prvú. Aj by som ju dala ako otázku druhú. Nedávam tú otázku, pretože vidím, že nemá to zmysel. Vy jednoducho, nehnevajte sa, ale nechcete obhajovať záujmy Slovenska. A tým, že ste nereagovali adekvátne, tak tým pádom zrejme to, čo tvrdila tá pani poslankyňa, je asi pravdou. Ďakujem, nečakám inú odpoveď.
Sulík, Richard, predseda NR SR (2011-03-30):
Dobre, budeme teraz hlasovať o procedurálnom návrhu pána poslanca Fica, a to, aby bol príslušný pozmeňujúci návrh poslanca Jurčíka prečítaný ešte raz. Prosím, hlasujte teraz, kto je za tento návrh. (Hlasovanie.) Z prítomných 137 poslancov hlasovalo za 69, proti 15, zdržalo sa 45, nehlasovalo 8. (Potlesk.) Tento návrh bol schválený. Vyhlasujem teraz obedňajšiu prestávku, po nej budeme rokovať o bodoch, ktoré sú ohlásené na 14.00 hodinu, a potom budeme pokračovať faktickými poznámkami a čítaním návrhu. (Prerušenie rokovania o 12.03 hodine.) (Pokračovanie rokovania o 14.00 hodine.)
Blaha, Ľuboš, poslanec NR SR (2021-10-21):
Ďakujem veľmi pekne. Pán kolega Kremský, no ale v tom Postupime, dobre viete, nebol iba Stalin, ale sedel tam s ním Clement Attlee a Truman, to znamená, že aj Američania, aj Briti. To isté platí, že Postupim bol do veľkej miery iba rozšírením dohôd z Jalty a tam sedel aj ten váš úžasný Churchill a tam sedel aj Roosevelt. Čiže asi ťažko viniť za toto Sovietsky zväz a opomenúť zhodou okolností, že tam sedeli s Britmi a s Američanmi, že áno? Ale viete, kolegovia, to, čo mňa tu trápi, je to, že vy tu najradšej kádrujete, akí sme my v SMER-e zlí a tak ďalej, ale však vy si uvedomujete, že vy sa hráte na antifašistov, ale ste ochotní obhajovať Mníchovskú dohodu, mnohí z vás. Tá, ktorá zničila demokraciu v Československu? Vy si uvedomujete, že líder strany OĽANO sa prihlásil ako k svojmu vzoru k NSDAP, k Hitlerovej nacistickej strane? Vy si uvedomujete, že vás spája s Adolfom Hitlerom aj tá nenávisť, akú tu prejavujete voči všetkému ľavicovému? Veď to bol Hitler. Vy si uvedomujete, že vás spája s Hitlerom aj to, ako nenávidíte Rusko? Nikto viac nenávidel ruský národ ako Hitler. A vy si uvedomujete, ako veľmi útočíte na slobodu slova? A to je ďalšia praktika, ktorú máte typicky spoločnú s nacistickým Nemeckom. Ako tu robíte čistky, ktoré takisto robilo SS a Gestapo a teraz vy? Ako tu delíte ľudí na nadľudí a podľudí? Vy máte toľko paralel s nacizmom a s fašizmom, že vy aby ste dneska hovorili o komkoľvek, že je fašista, tak to je naozaj na smiech. Ak dneska zahlasujete proti tomu, aby bol pamätný deň mníchovskej zrady, tak si môžte podať ruku s obyčajnými, bežnými fašistami. Ďakujem pekne.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za návrh hlasovalo 102, proti 9, hlasovania sa zdržalo 26 poslancov. Konštatujem, že tento návrh zo spoločnej správy sme schválili. Nech sa páči.
Danko, Andrej, predseda NR SR (2019-03-26):
Poprosím návrh. Pán poslanec Simon.
Érsek, Árpád, poslanec NR SR (2014-11-28):
Ďakujem za slovo, vážený pán predsedajúci. Vážený pán minister, asi budem posledný, ktorý vystúpi k tomu s faktickou otázkou. Chcem vás len poprosiť a usudzujem, že nie je dobré, ak politika sa dostane do ulíc a politika sa robí na uliciach. Vážený pán minister, bude len na vás z týchto pozmeňujúcich návrhov, ktoré tu odzneli a bolo ich veľmi veľa, aby ste vybral tie najlepšie, ktoré sa vám pozdávajú, a nielen na vás, ale samozrejme na poslancoch vládnej strany SMER-u, aby ste dali tie pozmeňovacie návrhy, aspoň tie, ktoré si myslíte, že určite k niečomu vedú a napomôžu tomu, aby ľudia pochopili, že o čom sú vôbec tieto protesty a čom sú tieto skrinkové firmy, lebo, alebo schránkové, alebo jak sa volajú, o čom sú biele kone. Buďte taký dobrý, chcem vás požiadať, aby ste sa nad tým zamyslel a skúsil to zapracovať do tých návrhov, alebo vybrať tie, ktoré o tom rokujú a skúsiť aj s týmto nejakým spôsobom tú situáciu, ktorá teraz prebieha v našich mestách, ukľudniť. A majú na to ľudia právo, aby takto konali. Ďakujem.
Sulík, Richard, predseda NR SR (2010-12-01):
Prosím, hlasujte teraz o pozmeňujúcom návrhu poslancov Kaníka a Kollára. (Hlasovanie.) Prítomných 147 poslancov, hlasovalo 79 za, 6 proti, 61 sa zdržalo, 1 nehlasoval. Pozmeňovací návrh bol schválený.
Laššáková, Jana, podpredsedníčka NR SR (2014-09-18):
Pán poslanec Hlina, nech sa páči.
Číž, Miroslav, podpredseda NR SR (2015-03-18):
Pani poslankyňa Šípošová.
Jurinová, Erika, podpredsedníčka NR SR (2014-11-08):
Pán poslanec Poliačik.
Figeľ, Ján, podpredseda NR SR (2014-10-15):
Nech sa páči, s reakciou Jozef Mihál.
Šeliga, Juraj, podpredseda NR SR (2020-10-13):
S reakciou na faktické poznámky 12 pánov poslancov. Pani poslankyňa Bittó Cigániková, nech sa páči.
Jurinová, Erika, podpredsedníčka NR SR (2014-10-30):
Nech sa... (Reakcia z pléna.) Takže faktickú poznámku chce povedať pán minister. (Reakcia ministra a smiech.) Nech sa páči, máte možnosť.
Figeľ, Ján, podpredseda NR SR (2014-11-25):
Nech sa páči, Igor Hraško.
Bugár, Béla, podpredseda NR SR (2018-11-21):
Nijak vás nepočuť, pán poslanec.
Mihál, Jozef, poslanec NR SR (2017-04-06):
Tak, pán kolega, za pol A4 to vydalo, tie úspechy budovateľské. Či je to adekvátne piatim rokom vo funkcii ministra, tak to nech posúdia voliči v prvom rade. Ja by som povedal asi takto. Vy ste teda skúsený generálny riaditeľ Sociálnej poisťovne, ja som zase človek, ktorý neustále krúži okolo Slovenska. Aj teraz v pondelok vyrážam na ďalšie turné. Ale budete sa čudovať, ale budem teda namiesto vás alebo namiesto pána Jarjabka napríklad komentovať vami schválenú novelu zákona o službách zamestnanosti a vysvetľovať ľuďom a tým nezamestnaným, čo majú robiť, aby si ako-tak dokázali zarobiť na chleba, aby ich nevyradili z evidencie kvôli nejakej ich hlúpej administratívnej chybe a podobne. Chcel by som vidieť vás, ako sa postavíte pred 100 ľudí v Prešove alebo v Bardejove a vysvetľujete im tie hlúposti, ktoré ste tu poschvaľovali. A jedna z tých hlúpostí je napríklad odvodová výnimka, na ktorú ste sa odvolávali a o ktorej hovoril aj minister Richter, pretože túto slávnu odvodovú výnimku sa dnes práveže ľudia a zamestnávatelia snažia nevyužívať, aj keď by mohli, pretože to znamená pre zamestnanca poškodenie jeho práv, čo sa týka nemocenského poistenia, dôchodkového poistenia. Takže to ľudia odmietli v praxi, to, čo ste vy s tou veľkou slávou pred niekoľkými rokmi zaviedli a na čo ste sa pri tých budovateľských úspechoch momentálne aj odvolávali. Alebo rast počtu zamestnancov. Vy sám mi mnohokrát tu v bufete hovoríte, koľko z tých zamestnancov má strašne nízku mzdu, 100-200 eur. No ja viem presne, prečo to je. Pretože vy ste nastavili zákony tak, že dnes máme naozaj v Sociálnej poisťovni poprihlasovaných niekoľko 100-tisíc ľudí s úmyselne nízkou mzdou, pretože je to pre nich výhodné. A nerastie zamestnanosť, to nie je vôbec pravda! To sú špekulatívne veci, ktoré ľudia využívajú.
Bugár, Béla, podpredseda NR SR (2017-03-22):
Ďakujem pekne. Otváram rozpravu a pýtam sa, či sa hlási niekto ústne rozpravy. Ako jediný pán poslanec Senko. Končím možnosť sa prihlásiť ústne do rozpravy. Pán poslanec, máte slovo.
Žiga, Peter, podpredseda NR SR (2024-04-18):
Pán spravodajca, dajme najprv hlasovať o, dáme najprv hlasovať o tom, že postúpime zákon do druhého čítania, potom ich pridelíme výborom. Prezentujme sa a hlasujme. (Hlasovanie.) 146 prítomných, 146 za. Konštatujem, že Národná rada Slovenskej republiky sa uzniesla, že tento návrh prerokuje v druhom čítaní . Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca, uvádzajte.
Paška, Pavol, predseda NR SR (2013-10-17):
Určeným spravodajcom je opäť pán poslanec Mojš.
Danko, Andrej, predseda NR SR (2019-05-20):
Pán poslanec Marosz s reakciou.
Laššáková, Jana, podpredsedníčka NR SR (2013-02-08):
Ďakujem pekne. Konštatujem, že Národná rada zvolila Petra Kubicu za člena Rady Rozhlasu a televízie Slovenska za oblasť ekonómie. V rokovaní 14. schôdze budeme pokračovať prvým čítaním o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky . Návrh zákona má parlamentnú tlač 315, návrh na jeho pridelenie na prerokovanie výborom je v rozhodnutí č. 287. Dávam slovo poslankyni Lucii Nicholsonovej, aby návrh zákona uviedla. Nech sa páči, pani poslankyňa.
Bugár, Béla, podpredseda NR SR (2016-10-14):
Ďakujem. Otváram rozpravu o tomto bode programu a pýtam sa, či sa hlási niekto ústne do rozpravy. Pán poslanec Dostál. Končím možnosť sa prihlásiť ústne do rozpravy. Nech sa páči, pán poslanec, máte slovo.
Duchoň, Daniel, poslanec NR SR (2013-05-15):
Ďakujem pekne. Pán kolega, vaše vystúpenie vnímam, že ste ho posunuli do takej morálno-filozofickej roviny. Ale ako v poriadku. Docela súhlasím s tým, že naozaj do veľkej miery sa finančný sektor podieľa alebo podieľal na vzniku hospodársko-ekonomickej krízy. A z tohto pohľadu môj názor je taký, že pravdepodobne väčšia regulácia finančného sektoru by prispela k eliminovaniu takýchto rizík do budúcna. Ale z tohto pohľadu je Slovensko naozaj malá krajina, ktorá sa v tomto objeme nepodieľa žiadnymi význačnými číslami a túto iniciatívu by museli vyvinúť finančné veľmoci ako, samozrejme, Veľká Británia respektíve Spojené štáty americké. Ďakujem.
P. Paška, predseda NR SR: (2009-09-08):
(Hlasovanie.) 138 prítomných, 125 za, 1 proti, 12 sa zdržalo. Návrhy sme schválili. Pán poslanec Hradecký v prvom čítaní uvedie hlasovanie o vládnom návrhu zákona č. 104/2004 Z. z. o spotrebnej dani z vína, je to tlač 1182. (Hlasovanie o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov , tlač 1182.)
Martinák, Ľuboš, poslanec NR SR (2014-10-17):
Ďakujem za slovo. Pán poslanec Janko Mičovský, tu si vyjadril určitú myšlienku, či by sme sa nemali zamyslieť v blízkej alebo aj v ďalekej budúcnosti predávať vodu, keďže jej nateraz máme dosť, ak bude, ak budú k tomu vytvorené podmienky a budú jasné dôsledky klimatických zmien. Všetci vieme, aké závažné sú v súčasnosti klimatické zmeny. Tak tvrdenie o jasných dôsledkoch klimatických zmien je dosť odvážne a myslím si ani neadekvátne na súčasnú dobu. Takže ja som totálne proti tomuto predaju aj v ďalekej budúcnosti. Čo sa týka tvojho výroku, že lesníci nič nedostali za vodu, nie je tomu tak. Keď už existovala vodná nádrž Starina, ty si to veľmi jednoducho môžeš zistiť, dostávali na výchovu brehových porastov, pretože potrebovala tam byť špeciálna výchova brehových porastov, ešte z existujúceho Štátneho fondu zveľaďovania lesa. Takže vtedy lesníci aj na výchovu brehových porastov v ochranných pásmach dostávali koruny. Čo sa týka zase tvojho názoru, že jednota v klube atď. pri hlasovaniach vo výbore, to je zase tvoj subjektívny názor. Ja tiež sa nestarám veľmi do vás, že u vás často na ten istý názor jeden kričí hijó a druhý hota. Ďakujem.
J. Senko, poslanec: (2009-06-23):
Národná rada Slovenskej republiky uznesením č. 1417 z 24. apríla 2009 pridelila návrh poslanca Národnej rady Slovenskej republiky Dušana Jarjabka na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Poslanecký návrh zákona odporučili na svojich zasadnutiach schváliť Ústavnoprávny výbor Národnej rady Slovenskej republiky uznesením č. 668 z 10. júna 2009, Výbor Národnej rady Slovenskej republiky pre kultúru a médiá uznesením č. 205 z 9. júna 2009 s pozmeňujúcimi a doplňujúcimi návrhmi. Výbor Národnej rady Slovenskej republiky pre financie, rozpočet a menu uznesenie neprijal, nakoľko návrh uznesenia nezískal podporu nadpolovičnej väčšiny prítomných členov výboru podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbory Národnej rady Slovenskej republiky, ktoré predmetný poslanecký návrh zákona prerokovali, prijali pozmeňujúce a doplňujúce návrhy, ktoré sú obsiahnuté v bode IV spoločnej správy, spoločne s odporúčaním gestorského výboru. Gestorský výbor na základe stanovísk výborov vyjadrených v ich uzneseniach uvedených pod bodom III spoločnej správy k tomuto poslaneckému návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne s návrhom schváliť ich. Gestorský výbor ma určil za spoločného spravodajcu výborov a poveril ma, aby som podal správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84, § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 212 zo 16. júna 2009. Pán predsedajúci, skončil som. Prosím, otvorte k návrhu zákona rozpravu.
Poliačik, Martin, poslanec NR SR (2013-12-18):
Dušan, ja ťa mám úprimne rád a tiež ti želám pekné sviatky.
P. Markovič, poslanec: (2007-09-12):
A druhý moment je už spomínaná petícia. Ja som veľmi rád, že aj tento moment prichádza do našej diskusie, pretože mnohokrát a najmä poslanci vládnej koalície sa snažia túto našu diskusiu obmedzovať len na nejakú prestrelku koalície s opozíciou, nazývajú nás hovorcami rôznych spoločností, či už DSS-iek a teraz súkromných zdravotných  poisťovní, ale teraz je tu na stole hlas občanov, ktorí vám hovoria, že kroky, ktoré dnes predkladáte a navrhujete, jednoducho nechcú a tento hlas treba zobrať na vedomie.
Laurenčík Milan, podpredseda NR SR (2022-06-23):
Ďakujem. Ďakujem vám obom a prerušujem rokovanie o tomto bode programu. Kolegyne, kolegovia, teraz budeme pokračovať v prerušenom rokovaní v prvom čítaní o návrhu poslankyne Hatrákovej na vydanie zákona, ktorým sa mení a dopĺňa Civilný mimosporový poriadok, tlač 1052. Prosím pani poslankyňu Katarínu Hatrákovú, aby zaujala miesto určené pre navrhovateľov. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dominikovi Drdulovi... (Reakcia navrhovateľky.) Pánovi poslancovi Kyselicovi, aby informoval Národnú radu. Nech sa páči, pán poslanec. Prosím, kolegovia, keby ste uvoľnili miesto pre navrhovateľov, tam si sadne pani poslankyňa Hatráková a pán spravodajca teraz prednesie spravodajskú informáciu. Nech sa páči. (Rokovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov , tlač 1052.)
Glváč, Martin, podpredseda NR SR (2017-02-01):
Ďakujem. S faktickou poznámkou jedna pani poslankyňa. Ukončujem možnosť prihlásenia sa. Nech sa páči, pani poslankyňa Gaborčáková.
Sulík, Richard, poslanec NR SR (2014-02-07):
Ďakujem pekne, pani predsedajúca. Možnože trošku z pozície takého služobne starejšieho, ja som si hento tiež odžil, tiež ma tam grilovali a dostatočne a to je takto, že nebudete veriť, ale ako predsedajúca máte kompetencie a sú veci, o ktorých rozhodujete len vy a nikto iný, to je to, čo sa snaží pán Hlina vysvetliť. Tu nemá kto čo hlasovať o tom, či to predtým bolo zmätočné, vy by ste mali povedať, posledné hlasovanie sťahujem, bolo zmätočné a bodka. To tu nemôže snemovňa odhlasovať, to musíte vy rozhodnúť, že toto hlasovanie neplatí a bude sa niekedy, keď sa dokončia tie interpelácie, o tom hlasovať neskôr. V dobrom hovorím, v dobrom.
Jurinová, Erika, podpredsedníčka NR SR (2015-05-19):
Pani poslankyňa Šípošová.
M. Číž, podpredseda NR SR: (2009-04-23):
Pokiaľ áno, tak v takom prípade vyhlasujem tajné hlasovanie za skončené a prosím overovateľov, aby sa ujali funkcie. Vážené kolegyne, kolegovia, vzhľadom na situáciu a rôzne kontexty, pravdepodobne už by dnešné rokovanie nebolo efektívne, tak mi dovoľte, aby som prerušil rokovanie a pokračujeme zajtra o 9.00 hodine. Pekný večer. (Prerušenie rokovania o 17.57 hodine.)
Jurinová, Erika, podpredsedníčka NR SR (2012-06-27):
Ďakujeme pánovi poslancovi Gálovi. Pán Jánoš, nech sa páči.
Grendel, Gábor, podpredseda NR SR (2022-09-30):
Dávam teraz možnosť prihlásiť sa do rozpravy ústne. Pán poslanec Alojz Baránik ako jediný, končím možnosť prihlásiť sa ústne do rozpravy. Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2014-03-19):
S reakciou pán poslanec Brocka.
Pročko, Jozef, poslanec NR SR (2022-05-24):
Ďakujem veľmi pekne. Rišo pochodil celý svet. Naozaj bol slovenský reprezentant, vynikajúci športovec, veľa sa rozprávame o športe s ním a napríklad v Čechách je štvorstupňové financovanie: štát, zväzy, hejtmani, mestá. U nás, keď chceme podporiť šport, aby naozaj 7 : 1 sme vyhrávali, aby boli, aby naozaj naša reprezentácia, aby sme všetci boli hrdí, aj SMEROHLAS, aj ĽSNS, aj REPUBLIKA, OĽANO a SaS, aby sme boli hrdí na tých našich reprezentantov, tak chceme podporiť tie decká, aby tie deti, deti mohli športovať, tak nachádzame u nás v koalícii neochotu. A musím reagovať na Žiaka, ktorý tu reagoval a bolo mu dovolené, tak aj ja budem reagovať. Igor Matovič vôbec nerokoval s nikým. Pred kamerami sa porozprával o zákone, a to, že to podporí ĽSNS, svedčí o tom, že to podporuje, že si myslia, že to je dobrá vec. Žiak, nikdy v živote som nepochválil Mazureka tak, ako ty dnes. To nie je šialené? Ty sa pozri dnes do zrkadla, Žiak, a pozri si, ako si ty pochválil dnes, saskár, Mazureka, lebo vy saskári ste sa spojili s Republikou.
Kuriak, Milan, poslanec NR SR (2022-12-06):
Juraja nemáš rád, tak... No. (Povedané so smiechom. Smiech v pléne.)
P. Paška, predseda NR SR: (2008-10-29):
Pani ministerka, chcete k rozprave? Nech sa páči. Potom pani spravodajkyňa. Dobre?
M. Číž, podpredseda NR SR: (2009-04-16):
O ospravedlnenie požiadali na dnešnom rokovacom dni títo poslanci: podpredseda Národnej rady Viliam Veteška, podpredsedníčka Anna Belousovová, poslanci Ľuboš Micheľ, Ján Slota a Anna Szögedi. Podľa schváleného programu pristúpime teraz k prvému čítaniu  o vládnom návrhu zákona o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov , parlamentná tlač č. 1015, návrh na pridelenie do výborov je v rozhodnutí predsedu č. 1024. Slovo má teraz minister obrany Slovenskej republiky Jaroslav Baška a uvedie tento vládny návrh zákona.
Šeliga, Juraj, poslanec NR SR (2023-06-28):
Ako ďalší je pozmeňujúci návrh pána poslanca Vetráka. K nemu bol vyslovený súhlas pani ministerky, preto prosím, dajte hlasovať.
Bugár, Béla, podpredseda NR SR (2019-01-31):
Ďakujem pekne. Takže prerušujem rokovanie o tomto bode programu. Mali by sme teraz pokračovať prvým čítaním o návrhu poslancov Irén Sárközy a Petra Antala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení. Vzhľadom k tomu, že ešte nedošlo k dohode s ministerstvom, takže tento bod prekladáme na koniec schôdze. A v rokovaní budeme pokračovať prvým čítaním o návrhu poslancov Antona Hrnka, Jaroslava Pašku, Štefana Zelníka, Tibora Jančulu a Dušana Tittela na vydanie zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch (tlač 1221). Dávam, alebo dal by som slovo pánovi poslancovi Hrnkovi, ktorý teraz vybehol, takže ak vydržíme dve minúty, lebo bol tu, len si myslel, že ide ďalší zákon pred ním. Takže odporúčam, aby sme chvíľku počkali. Keď do dvoch minút nepríde, tak budeme pokračovať a zákon ide na koniec. (Reakcia z pléna.) Prosím? Ja som stále benevolentný, niekedy viac ako treba, ale doma mi to nehovoria. Chcem informovať, že potom bude nasledovať ďalší návrh poslancov, a to je prvé čítanie pána poslanca Bašku, Bublavého a Šucu. To je územné plánovanie a stavebný poriadok, takže poslanci, aby tu boli. Potom ďalšie poslanecké návrhy. Takže, vážené panie poslankyne, vážení páni poslanci, bod, ktorý som uviedol, návrh zákona pod tlačou 1221, ktorý predložili poslanci Hrnko, Paška, Zelník, Jančula a Tittel, presúvame na koniec schôdze. Teraz pristúpime k prvému čítaniu o návrhu poslancov Národnej rady Jaroslava Bašku, Dušana Bublavého a Petra Šucu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (tlač 1231). Dávam slovo jednému z navrhovateľov pánovi poslancovi Šucovi, aby uviedol návrh zákona. Nech sa páči. [Rokovanie o návrhu poslancov Národnej rady Slovenskej republiky Jaroslava Bašku, Dušana Bublavého a Petra Šucu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1231.]
Šípošová, Janka, poslankyňa NR SR (2014-10-28):
Ďakujem pekne, pani podpredsedníčka. Som rada, že ste teraz prišli vy, lebo vy sa budete pamätať na to, o čom teraz budem hovoriť. Na začiatku alebo v prvej časti svojho vystúpenia pán poslanec Lipšic hovoril o tom, že chránené osoby pri domácom násilí, týkalo sa to domáceho násilia, nie sú dostatočne chránené. Ale ja chcem doplniť niečo, čo sa týka nielen trestov pre páchateľov, lebo to budem hovoriť v rozprave, prečo to nie je úplne všetko, čo potrebujeme v tomto prípade, lebo ide o to, že máme aj opatrenia, ktoré sú, ja to nazvem, hybridom, hybridom normálneho prístupu k veci. A to je stále ešte inštitút vykázania, ktorý je v zákone o Policajnom zbore. A keď sa tento inštitút prijímal s veľkou slávou, tak vlastne získal alebo bol prijatý vo fazóne vtedajšieho ministra spravodlivosti pána Harabina. A síce tá konkrétna okolnosť sa týka toho, že vykázaná osoba je vykázaná na 48 hodín bez toho, aby boli zabezpečené akékoľvek vedľajšie služby pomoci obetiam, zabezpečenie ďalšieho správania tých páchateľov potom, ako uplynie táto lehota a tak ďalej. Musím povedať, že Generálna prokuratúra aj vtedy vzniesla zásadnú pripomienku proti tomuto. Žiaľ, nebolo to rešpektované. Bol takýto inštitút a takáto forma tohto inštitútu prijatá. A myslím si, že treba sa zamyslieť aj nad tým, dnes v reáli to vyzerá tak, že môžem povedať, že pokiaľ prokuratúra je zapojená do toho-ktorého prípadu, tak beží to ako-tak dobre, ale, žiaľ, polícia, policajti nie celkom dobre rozumejú, nie celkom dobre postupujú. Je to čím ďalej od Bratislavy, tým horšie, a to najmä preto, že nie sú pripravení.
Paška, Pavol, predseda NR SR (2014-10-29):
Pán poslanec Poliačik, reakcia.
Danko, Andrej, podpredseda NR SR (2024-01-09):
Poslankyňa Škopová.
M. Číž, podpredseda NR SR: (2008-09-11):
Pán poslanec, máte právo položiť v rozsahu dvoch minút doplňujúcu otázku. Chcete využiť toto právo? Máte slovo.
D. Jarjabek, poslanec: (2002-05-16):
J. Migaš, predseda NR SR: No, pán minister. Ľ. Harach, minister hospodárstva SR: Pán poslanec, ja budem tlmočiť túto otázku pánu ministrovi a, samozrejme, on odpovie tak, ako to ukladá rokovací poriadok, odpovie vám aj písomne ešte. J. Migaš, predseda NR SR: Ďakujem. Zostaňte na svojom mieste, pretože ďalšiu otázku položil pán poslanec Jarjabek pre ministra kultúry, za ktorého budete odpovedať. Otázka znie: „Desiatky umelcov slovenskej kultúry odkázali svoju pozostalosť testamentárne štátu. Mnohé štátne kultúrne zariadenia sa stávajú majetkom vyšších územných celkov. Ako chcete riešiť tento problém?“ Ľ. Harach, minister hospodárstva SR: Je pravdou, že mnohé osobnosti verejného života v minulosti odkázali buď celú svoju pozostalosť, alebo jej vymedzenú časť Česko-Slovenskej, resp. Slovenskej republike. V takýchto prípadoch vykonávali správu majetku, ktorý sa stal štátnym, rôzne štátne organizácie v kultúre, spravidla štátne príspevkové alebo rozpočtové organizácie. Prijatím zákona Národnej rady č. 446/2001 Z. z. prešiel majetok týchto organizácií, ktoré prešli podľa zákona Národnej rady č. 416/2001 Z. z. do zriaďovateľskej pôsobnosti samosprávnych krajov do majetku týchto vyšších územných celkov. Podmienky disponovania majetkom, resp. zbierkovými fondmi, vrátane darov, upravujú práve citované zákony. V tejto súvislosti treba pripomenúť, že prevažná väčšina darov významných osobností bola aj v minulosti spravovaná ústrednými organizáciami, najmä Slovenskou národnou knižnicou a Pamätníkom národnej kultúry, v minulosti teda inštitučnými zložkami Matice slovenskej, Slovenským národným múzeom, Slovenskou národnou galériou, Univerzitnou knižnicou, ale aj inými, ktoré sú i naďalej zriaďované štátom a nimi spravovaný majetok je naďalej majetkom štátu. Aj v prípadoch, keď sa zákonnou zmenou zmenil majetok štátu na majetok vyšších územných celkov, je ochrana darov, ktoré prešli do zbierkových fondov, vecou verejného záujmu, ako je to vyjadrené aj v Deklarácii Národnej rady o ochrane kultúrneho dedičstva, ako to riešia aj opatrenia na realizáciu jej zámerov. Ako teda vidno, všetky opatrenia a riešenia v tomto smere boli z podnetu ministerstva kultúry a po schválení vládou Slovenskej republiky prijaté ako kolektívne rozhodnutia zákonodarného zboru Národnej rady Slovenskej republiky. J. Migaš, predseda NR SR: No, pán poslanec, je nespokojný. Chce niečo povedať, nech sa páči.
Blanár, Juraj, podpredseda NR SR (2023-06-21):
Panie poslankyne, páni poslanci, prerušujem rokovanie o tomto bode programu. Budeme pokračovať zajtra o deviatej hodine termínovanými bodmi. Tri body bude predkladať pani podpredsedníčka Vašáková a jeden bod po nej pani ministerka Gaborčáková. Po tom, ako sa prerokujú tieto body, budeme pokračovať v rokovaní o tomto návrhu zákona. Čiže dovedna štyri. Tri pani poslankyňa Vašáková, pani podpredsedníčka Vašáková a jeden pani Gaborčáková, čiže dovedna štyri. (Hlasy v sále.) Takže toľko na dnešný rokovací deň, ktorý uzatváram, a prajem vám pekný večer, vidíme sa zajtra ráno o deviatej hodine. (Prerušenie rokovania o 19.06 hodine.)
Grendel, Gábor, podpredseda NR SR (2021-11-02):
Otváram všeobecnú rozpravu, do ktorej som dostal štyri písomné prihlášky; za poslanecké kluby dvaja páni poslanci, za poslanecký klub Ľudovej strany Naše Slovensko pán poslanec Schlosár pôjde do rozpravy, za poslanecký klub SME RODINA pán poslanec Miloš Svrček a po nich ešte vystúpia písomne páni, teda pán poslanec Stanislav Mizík a pani poslankyňa Ľubica Laššáková. Ale ešte predtým o slovo požiadal pán podpredseda Národnej rady Blanár. A poprosím predtým, než mu udelím slovo, aby si všetci poslanci nasadili rúška v zmysle platných predpisov. Ďakujem pekne. Nech sa páči, pán podpredseda.
K. Tóthová, poslankyňa: (2005-05-18):
Preto bod 1, ktorý posúva výpočet od 1. januára 1994 späť na desať rokov, na 1. január 1984, žiadam vyňať v prípade, ak sa bude hlasovať, ak neprejde procedurálny návrh, ktorý tu bol podaný, žiadam hlasovať osobitne. Prosím vás pekne, prepočítal niekto vo všetkých kategóriách, ktorých sa toto týka, čo to bude znamenať posun týchto desať rokov pre výpočet? Veď tu ide o osudy ľudí, vážení! Tu ide o financie. S takou ľahkosťou sa tu okolo toho chcelo prehupnúť, že to až človeka, ktorý má v sebe cit zodpovednosti, mrazí. Veď to nie je možné! Už bolo toľko hlúpostí urobených, pre ktoré máme termín dolaďovanie zákonov. V minulosti sa to aspoň otvorene povedalo, že ide o opravu hlúpostí, dnes sa hovorí o dolaďovaní, tak prosím, aspoň tento jeden bod dajme na osobitné hlasovanie. Ja verím, že ten prvý bod neprejde a že ministerstvo príde s výpočtami pre rôzne kategórie. Ďalej, plne sa stotožňujem s tým, čo hovorila pani poslankyňa Navrátilová. To je totiž problém, aký bol pri náhradnom výživnom. Zákon, ktorý pripravilo Hnutie za demokratické Slovensko, ktorý ste pred voľbami v parlamente šmahom ruky zrušili, bolo komentované zo strany ministerstva práce a sociálny vecí, že zákon je zrušený, žiadne peniaze sa nedostanú. Pardon, tam bola formulácia obdobná, ako je tu, že ten, kto v čase platnosti určitého právneho systému splní nároky, aj pri neskorších právnych situáciách sa mu vypočítava podľa platného práva v čase, kedy získal nárok. (Ruch v sále.) Páni poslanci, neviem, či vy tak ovládate tieto problémy, ako sa tam výborne bavíte, nie je mojou vecou, ale vecou pána predsedajúceho, tak ho prosím, aby urobil poriadok v sále.
Kollár, Boris, predseda NR SR (2022-02-25):
(Zaznievanie gongu.) Vážené pani poslankyne, vážení páni poslanci, nakoľko ešte nedorokovali výbory, predĺžime prestávku do 19.30 h. Ďakujem pekne. (Pokračovanie rokovania o 19.30 hodine.)
Grendel, Gábor, podpredseda NR SR (2022-09-22):
Zostáva nám 13 sekúnd na položenie otázky od pána poslanca Potockého, takže to asi už necháme v tejto chvíli tak.